«Лекторий» яңа сезонны башлап җибәрә: беренче лекция ислам финансларына багышлана

	Бүген Мөхәррәм аеның 14-нче көнендә (2-нче сентябрьдә), Казан яшьләре арасында зур популярлык казанган ачык Лекторий янә эшли башлый. Яңа сезонны мөселманнар өчен Лекторий Татарстан мөфтияте бинасында башлап җибәрәчәк. Беренче очрашу “Ислам һәм финанслар. Теория һәм практика” темасына багышланачак. Инвестицияләр һәм күчемсез милек, ислам финанслары өлкәсендәге сорауларга җавапларны тәҗрибәле белгечләр – спикерлар бирәчәк. 	 Алар мөселманнарга үз милекләрен һәм акчаларын шәригать кушканча инвестицияләргә, финанслардан дөрес файдаланырга ярдәм итәчәк. Лекторларның берсе Нәзарәтнең шәригать бүлеге белгече, “Даруль ифта” call-үзәге хезмәткәре, РИИ мөгаллиме Әхмәд хәзрәт Әбүяхъя “Финанслар өлкәсендә шәригать нормалары. Төп нигезләр” темасына лекция сөйләячәк. Ул үз чыгышында ислам банкингы һәм ислам финанс инструментларының эшләү тәртипләре, иминиятләштерүгә булган таләпләр, ислам динендә процентка акча алу һәм бирүнең тыелган гамәл булуы (риба) хакында таныштырып үтәчәк.  
	---	
Татарстан Диния нәзарәте

	№ --- | 02.09.2020	


